Kongesirisser

Kongesirisser er en gruppe av rettvinger og tilhører en familiegruppe blant  sirissene.
De omfatter flere slekter med store gresshoppelignede insekter, ofte omtalt som weta eller steinsirisser. Blant artene i slekten Deinacrida finnes de største (tyngste) nålevende insektene.
De fleste artene finnes på New Zealand.


== Utseende ==
Kroppen er mellom 38 og  over 80 millimeter, og er ganske tykk og brunlig brun-svart mørk-grå grønnlig på farge.  En del arter har meget store kjever (mandibler) og kan se ganske skremmende ut. Bakbeina er både større og kraftigere enn de andre beina. Særlig lårene er kraftige. Leggene har pigger eller torner.   Kongesirisser har to lange haletråder (cerci). De mangler vinger.  Antennene er trådformet og er lengre enn kroppen.

Nymfene er normalt ganske like de voksne, men mye mindre.


== Levevis ==
Kongesirisser lever av planter, sopp og frukt. Noen er rovdyr som også spiser andre mindre dyr.
Kongesirisser finnes i mange slags leveområder, som gressenger, krattskog, i trær, villahager og opp i  fjellet. Enkelte arter har stor toleranse i forhold til svingninger i temperaturen. Enkelte arter lever i alpint miljø der det kan være frost om natten og varmt om dagen. De er i stand til å overleve høy varme om dagen og la seg fryse inn om natten.
Paringen skjer i vegetasjonen. Hunnen har en kort, men kraftig eggleggningsbrodd og legger eggene i jorden eller et annet egnet sted. Mange arter reiser de piggete bakbeina rett til værs om de føler seg truet.
Kongesirisser har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Utviklingstiden fra egg, via nymfestadiene til det voksne stadiet kan være noen uker under gunstige forhold.  Temperatur og antall hudskift er avgjørende.  Noen har opptil 12 nymfestadier og skifter huden mellom hvert av disse. Vekst skjer ved et hudskifte. Sirisser mangler i likhet med alle leddyr et indre skjelett.


== Noen kjente grupper ==
Libanasidus vittatus lever i Johannesburg-området i Sør-Afrika der den er kjent som "parktown prawn". Hunnene av denne arten blir opptil 6 cm lange. De kommer gjerne inn i hus om natten og blir fryktet av mange på grunn av sitt fryktinngytende utseende, dessuten skiller de ut illeluktende avføring om de blir forstyrret. Hannene har støttann-lignende mandibler, som de bruker dels til å grave ganger, dels til å slåss seg imellom.
De kjempestore kjempewetaene (Deinacridinae) fra New Zealand fører en skjult tilværelse, men kan være ganske aggressive om de blir forstyrret. Artene i slekten tre-wetaer (Hemideina) bor i hulrom i trær, gjerne ganger laget av treborende biller. De lever oppe i trærne, bortsett fra at hunnene kommer ned på bakken for å legge egg. De er planteetere og lever av frukter, blader og blomster. Hos mange arter har hannene sterkt forstørret hode og mandibler. Hannene danner hierarkier, de med størst hode og mandibler har størst sjanse til å få paret seg.


== Utnytter uvanlige nisjer på New Zealand ==
På New Zealand finnes det ikke innfødte landpattedyr, bortsett fra flaggermus. Det betyr at noen økologiske nisjer som ellers i verden er fylt av smågnagere, spissmus og lignende har vært ledige for andre dyr her. Dette har medført at en flaggermus-art har blitt hovedsakelig bakkelevende, men også at noen av weta-artene har utviklet seg til å bli forholdsvis enorme og langt på vei fyller småpattedyrenes roller. I dag, da mange dyr frå andre deler av verden har blitt innført til New Zealand, er disse unike insektene i stor grad utrydningstruede.


== Systematisk inndeling ==
Medlemmene i denne familien utgjorde tidligere mesteparten av familien Stenopelmatidae.

vingede insekter (Pterygota)
Neoptera («nyvinger»)
Orthopteroida  («gresshoppelignende insekter»)
Orden rettvinger (Orthoptera) 
underorden vortebitere og sirisser  (Ensifera)
overfamilie Gryllacridoidea
familie kongesirisser (Anostostomatidae)
underfamilie Anabropsinae Rentz & Weissman, 1973
slekt Anabropsis Rehn, 1901 – 11 arter, Sør-Amerika
slekt Apteranabropsis Gorochov, 1988 – 7 arter, Sørøst-Asia
slekt Exogryllacris  Willemse, 1963 – én art
slekt Leponosandrus Gorochov, 2001 – én art
slekt Paterdecolyus  Griffini, 1913 – 9 arter
underfamilie Anostostomatinae Saussure, 1859
slekt Anostostoma Gray, 1837 – 6 arter
slekt Bochus Péringuey, 1916 – én art
slekt Borborothis Brunner von Wattenwyl, 1888 – 2 arter
slekt Henicus  Gray, 1837 – 9 arter'
slekt Libanasidus Péringuey, 1916 – 2 arter
slekt Motuweta Johns, 1997 – 2 arter
slekt Nasidius Stål, 1878 – 14 arter
slekt Onosandridus Péringuey, 1916 – 8 arter
slekt Onosandrus Stål, 1878 – 10 arter
slekt Spizaphilus Kirby, 1906 – 6 arter
gruppe Brachyporini
slekt Brachyporus Brunner von Wattenwyl, 1888 – 5 arter
slekt Penalva Walker, 1870 – 5 arter
gruppe Glaphyrosomini
slekt Cnemotettix Caudell, 1916 – 5 arter
slekt Glaphyrosoma Brunner von Wattenwyl, 1888 – 3 arter
underfamilie Cratomelinae Brunner von Wattenwyl, 1888
slekt Cratomelus Blanchard, 1851 – 3 arter, Sør-Amerika
underfamilie Lutosinae Gorochov, 1988
slekt Aistus
slekt Apotetamenus
slekt Carcinopsis
slekt Hydrolutos
slekt Hypocophoides
slekt Hypocophus
slekt Libanasa
slekt Licodia
slekt Lutosa
slekt Neolutosa
slekt Papuaistus
delgruppe Deinacridinae
slekt Anisoura
slekt gigant-wetaer Deinacrida
slekt Gryllacropsis (India)
slekt tre-wetaer Hemideina
delgruppe Leiomelinae
slekt Leiomelus
uplasserte slekter
slekt Coccinellomima
slekt Dolichochaeta
slekt Gryllotaurus
slekt Hemiandrus
slekt Transaevum


== Kilder ==
Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4


== Eksterne lenker ==
(en) Kongesirisser – oversikt og omtale av artene i WORMS-databasen 
(en) Kongesirisser i Encyclopedia of Life 
(en) Kongesirisser i Global Biodiversity Information Facility 
(en) Kongesirisser hos ITIS 
(en) Kongesirisser hos NCBI 
(en) Kategori:Anostostomatidae – bilder, video eller lyd på Wikimedia Commons 
Anostostomatidae – detaljert informasjon på Wikispecies 
Norsk Entomologisk forening